CELEX: 62018TN0118
Language: sk
Date: 2018-02-20 00:00:00
Title: Vec T-118/18: Žaloba podaná 20. februára 2018 – Agencja Wydawnicza Technopol/EUIPO (300 PANORAMICZNYCH)

23.4.2018   
            
            
               SK
            
            
               Úradný vestník Európskej únie
            
            
               C 142/59
            
         Žaloba podaná 20. februára 2018 – Agencja Wydawnicza Technopol/EUIPO (300 PANORAMICZNYCH)
   (Vec T-118/18)
   (2018/C 142/77)
   Jazyk konania: poľština
   
      Účastníci konania
   
   
      Žalobkyňa: Agencja Wydawnicza Technopol sp. z o. o. (Częstochowa, Poľsko) (v zastúpení: C. Rogula, advokát)
   
      Žalovaný: Úrad Európskej únie pre duševné vlastníctvo (EUIPO)
   
      Údaje týkajúce sa konania pred EUIPO
   
   
      Dotknutá sporná ochranná známka: slovná ochranná známka Európskej únie „300 PANORAMICZNYCH“ – prihláška č. 15 299 696.
   
      Napadnuté rozhodnutie: rozhodnutie piateho odvolacieho senátu EUIPO z 15. decembra 2017 vo veci R 2195/2016-5.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zmenil rozhodnutie piateho odvolacieho senátu v súlade s odvolaním žalobkyne a nariadil zápis ochrannej známky „300 PANORAMICZNYCH“ na základe záveru, že slovné označenie „300 PANORAMICZNYCH“ nespĺňa požiadavky článku 7 ods. 1, najmä písm. b) a c) nariadenia Európskeho parlamentu a Rady (EÚ) 2017/1001 zo 14. júna 2017 o ochrannej známke Európskej únie (Ú. v. EÚ L 154, 2017, s. 1), a preto neexistuje žiadny dôvod pre zamietnutie zápisu ochrannej známky
            
         a/alebo
   
               —
            
            
               určil v súlade s článkom 7 ods. 3 nariadenia 2017/1001, že slovné označenie „300 PANORAMICZNYCH“ získalo používaním rozlišovaciu spôsobilosť (sekundárnu rozlišovaciu spôsobilosť), a preto neexistuje žiadny dôvod pre zamietnutie zápisu ochrannej známky, najmä sa neuplatní žiadny s predpokladov stanovených v článku 7 ods. 1 písm. b), c) a d);
            
         podporne
   
               —
            
            
               zrušil rozhodnutie piateho odvolacieho senátu a uložil Úradu Európskej únie pre duševné vlastníctvo (EUIPO), aby znovu posúdil prihlášku č. 015 299 696 na zápis ochrannej známky EÚ na účely zápisu slovnej ochrannej známky „300 PANORAMICZNYCH“, najmä s cieľom odstrániť existujúce nezrovnalosti, na základe záveru, že slovné označenie „300 PANORAMICZNYCH“ nespĺňa požiadavky článku 7 ods. 1, najmä písm. b) a c) nariadenia 2017/1001, a preto neexistujú absolútne dôvody pre zamietnutie zápisu
            
         a/alebo
   
               —
            
            
               určil v súlade s článkom 7 ods. 3 nariadenia 2017/1001, že slovné označenie „300 PANORAMICZNYCH“ získalo používaním rozlišovaciu spôsobilosť (sekundárnu rozlišovaciu spôsobilosť), a preto neexistuje žiadny dôvod pre zamietnutie zápisu ochrannej známky, a najmä sa neuplatní žiadny z predpokladov stanovených v článku 7 ods. 1 písm. b), c) a d);
            
         
               —
            
            
               uložil EUIPO povinnosť nahradiť trovy konania
            
         
      Uvádzaný žalobný dôvod
   
   
               —
            
            
               porušenie článku 7 ods. 1 písm. b), c) a d) nariadenia č. 2017/1001.